**Լոպես Պուրա Սեգարա** (անգլ.՝ Pura López Segarra, սեպտեմբերի 29, 1962(1962-09-29), Էլչե, Ալիկանտե, Վալենսիա, Իսպանիա), կանանց կոշիկների իսպանացի դիզայներ, *Pura Lopez* ապրանքանիշի արտադրանք թողարկող մասնավոր ընկերությունում դիզայնի բաժնի ղեկավար։ Հայտնի է որպես թագավորական ընտանիքի անդամների ու դերասանների կոշիկների դիզայներ։

Կենսագրություն
--------------

Պուրա Լոպեսը ծնվել է 1962 թվականի սեպտեմբերի 29-ին Էլչե քաղաքում, հասարակ արդյունաբերող Անտոնիո Լոպես Մորենոյի ընտանիքում, ով հիմնադրել էր ընտանեկան առևտրական ընկերություն 1964 թվականին, երբ Իսպանիայում ծաղկում էր կոշկի արտադրությունը։

Պուրան մեծացել է կոշիկների և դրանց ստեղծման հետ կապված բոլոր պարագաների միջավայրում։ Այստեղից նա ձեռք է բերել կանանց կոշիկների արտադրության տեխնիկան ու սկզբունքները։ Ավելի ուշ իսպանական «Սյուրռեալիստ» ամսագրին տված իր հարցազրույցում նա հաղորդել է, որ իրեն մանկուց գրավել է այն ամենը, ինչը կապված է արվեստի հետ, և որ ի սկզբանե նա չի որոշել աշխատել կոշկի և նորաձևության աշխարհում։

1979 թվականին Պուրան ընդունվել է Ալիկանտեի` Կիրառական արվեստի և ստեղծագործական մասնագիտությունների դպրոց, որտեղ սովորել է *ինտերիերի դիզայն* բաժնում։ 1981 թվականին նա ընդունվել է Վալենսիայի` Արվեստի ու դիզայնի դպրոց, որտեղ սովորել է նորաձևության դիզայն։ 1984 թվականի ամռանը Պուրա Լոպեսը մեկնել է Նյու Յորք, որտեղ ընդունվել է Նորաձևության տեխնոլոգիական ինստիտուտ, որը մասնագիտացված էր հագուստի դիզայնի մեջ։ Մեկ տարի անց մեկնել է Միլան, որպեսզի *Ars Sutoria* դպրոցում սովորի կոշիկի դիզայն։ Սա դառնում է այն շրջանը, երբ Պուրան միջնորդավորված համագործակցում է նորաձևության աշխարհի հետ, հաճախ այցելում պրետ ա պորտե (pret-a-porter) ցուցադրություններ` նպատակ ունենալով առավելագույն գիտելիքներ ստանալ նորաձևության միտումների մասին։

1986 թվականին Պուրան միանում է ընտանեկան բիզնեսի նախագծման բաժնին` մշակելով երկու հավաքածու` «Ժոզեֆինա» և «Ակադեմիա»։ Շուտով նրա գալուստից հետո Լոպես ընտանիքը փոխում է իր ռազմավարությունը և սկսում կանանց կոշիկների նոր արտադրություն։

1987 թվականին, հենվելով նախկին փորձի վրա, մշակվում է նոր կոնցեպտ, որը միտված էր լայն մշակույթի կնոջը, ով հետևում է նորաձևությանը, ունի կենսաձևի ակտիվ կողմնորոշում և ինքնավստահություն։ Դա սկիզբ է դրել նոր ապրանքանիշի, որը ընտանեկան խորհրդից հետո որոշել են անվանել հիմնադիր աղջկա անունով` *PURA LOPEZ*: 2013 թվականի դրությամբ ընկերության բոլոր գործերը, որտեղ Պուրան գլխավորում էր դիզայնի բաժինը, իսկ նրա եղբայր Անտոնիո Լոպես Սեգարան գործադիր տնօրենն էր, վարում էր Լոպես ընտանիքի երկրորդ սերունդը։

*PURA LOPEZ* ապրանքանիշի տարբերակիչ նշանը ձևավորված է պաստելային երանգներով, որոնք փոփոխվում են տարվա եղանակին համապատասխան։ Պուրան մեծ ուշադրություն է հատկացնում կոշիկի որակին, նրա դիմացկունությանը, նույնիսկ եթե այն բարձր կրունկ ունի։ Նա իր նշանաբանն է համարում հետևյալ միտքը. «Ձեր կոշիկը պետք է կոչ անի Ձեզ` որքան հնարավոր է շատ քայլեք»։

Կոշիկ
-----

Պուրան մշակում է երկուական հավաքածու, որոնք ներկայացնում են կոշկի նորաձևության տարբեր սկզբունքներ։ Արդյունքում հավաքածուն կարող էր պարունակել 200 մոդել մեկ սեզոնի ընթացքում։ Այս մեծ ծավալը Պուրան բացատրում է նրանով, որ շարք է պատրաստում բարձր նորաձևության ցուցադրության համար` առավել դասական ոճով, նորաձևությանը հետևող կանանց և պահպանողական կանանց համար, սակայն ոչ բոլոր մոդելներն են գնում վաճառքի։ Մշակումից հետո Պուրան ընտրում է ամենահետաքրքիր մոդելները և ուղարկում ֆաբրիկա։

*Pura Lopez* ապրանքանիշի կոշիկը պատրաստվում է իտալական կաշվից` կոշկի մոդելավորման հին ու նոր եղանակներով Իսպանիայի սեփական ֆաբրիկաներում։ Դիզայները կիրառում է զամշ, հորթի կաշվի միջին շերտը, որը կոչվում է «կրոստ» և վիտաժային ապրանքի էֆեկտ է ունենում, այսինքն` կաշվի արհեստական հնացված տեսք է ունենում, որն արտադրանքին անսովոր տեսք է տալիս։

2009 թվականից Պուրան սկսել է ընդլայնել պայուսակների հոսքագիծը` դրանք ներառելով իր հավաքածուում։

Ճանաչում
--------

Նորաձևության բեմեր նվաճելը մեծ հաղթանակ էր Պուրայի համար։ Նրա մոդելներն իրենց ցուցադրությունների համար կիրառել են այնպիսի դիզայներներ, ինչպիսիք են` Cibeles y Gaudí, Juanjo Oliva, Andrés Sardá, Javier Larraínzar և Guillermina Baeza:

Բացի այդ` նա համագործակցում է այնպիսի ընկերությունների հետ, ինչպիսիք են` *La Perla*, *Devota & Lomba*, *Joaquim Verdu*, *Roberto Verino*, *Roberto Torretta*, մասնակցել է Մադրիդում բարձր նորաձևության ցուցահանդեսին։

1998 թվականին Պուրա Լոպեսը իսպանական կոշկի դիզայնը ներկայացրել է Լիսաբոնի համաշխարհային ցուցահանդեսում։ Պուրան աշխատում է բարձր նորաձևության ներկայացուցիչների հետ` ստեղծելով կոշիկներ թագավորական ընտանիքի անդամների համար հանդիսություններին մասնակցելու նպատակով։

Պուրայի կարծիքով իր կարիերայի կարևորագույն պահերից է եղել 2004 թվականի մայիսի 22-ը` Լետիսիա Օրտիս Ռոկասոլանոյի և Ֆիլիպ VI Աստուրացու հարսանիքի օրը, երբ թագուհին հագել էր իսպանացի դիզայներ Մանուել Պերտեգասի հագուստը և Պուրա Լոպեսի կոշիկները։ Նրա օրինակին են հետևել որոշ հրավիրյալներ ևս` ինֆանտ Քրիստինան, նրա զարմիկ Ալեքսանդրը։ Ամուսնությունը հեռարձակվում էր շատ երկրների հեռուստաալիքներով, և դրան հետևել է մոտ 1.5 միլիարդ մարդ ամբողջ աշխարհում։ Դրանից հետո Պուրան դարձել է պահանջված նաև որպես հարսանեկան կոշիկի դիզայներ։

2009 թվականին Պուրան արժանացել է կոշկի դիզայնի *Fuenso* միջազգային մրցանակին (Fuenso International Shoe Award):

2012 թվականի մարտի 30-ին Ալիկանտե գավառի ձեռնարկատերերի միությունը Պուրային ճանաչել է տարվա լավագույն կին ձեռնարկատեր։

2013 թվականի դրությամբ *Pura Lopez* ընկերության արտադրանքը վաճառվում է մոտ 1.000 կետերում աշխարհի տարբեր մասերում։ Ընկերությունն ունի իր սեփական խանութները Հռոմի Իսպանիայի հրապարակում, որտեղ կենտրոնացած են նորաձև խանութներ, Փարիզի Լաֆայետ պատկերասրահի հարևանությամբ, Մարոկկոյում։

2012 թվականի փետրվարին *Pura Lopez* ընկերությունն իր առաջին ցուցասրահն է բացել Միլանի կենտրոնում։

Կինո
----

*Pura Lopez*-ի մոդելների դիզայնը օգտագործվել է Մանոլա Իբորա Մարտինեսի «Հիմարիկը», Պեդրո Ալմոդովարի «Կիկա» ֆիլմերում, ինչպես նաև ֆրանսիական «Աստերիքսն ու Օբելիքսը», «Մանոլոտե» ֆիլմերում։ Պուրան հատուկ հրավիրվել է Պենելոպե Կրուսի կոշիկի դիզայնը մշակելու։ Ոճերը, որոնք ընտրվել են ֆիլմում, 1940-ական թվականների նորաձևության մեջ կանացիության ուղղակի արտացոլումը պետք է լինեին։

*Pura Lopez* ընկերության կոշիկները հագնում են նշանավոր այնպիսի անձինք, ինչպիսիք են Քայլի Մինոուգը, Մոնիկա և Պենելոպե Կրուսները, Իզաբել Ֆուրմանը, Քիմ Քարդաշյանը և այլք։

Հետաքրքիր փաստեր
----------------

* Մի անգամ Պուրան որոշել է ինքն իրեն պարգևատրել բացառապես իր համար ստեղծված կոշիկի յուրահատուկ մոդելով, սակայն արդյունքում այն ևս ընդգրկել է հիմնական հավաքածուի մեջ։
* Իսպանացի թագուհի Լետիսիան, ով իսպանական մամուլում համարվում է «նորաձևության թագուհի», հագնում է Պուրայի կոշիկներ։

Ծանոթագրություններ
------------------

1. 1 2  «Pura López (Fashion from Spain)». Արխիվացված օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 18-ին.
2. ↑  «Электронный журнал новостей мира моды ModaMarcas». Արխիվացված օրիգինալից 2013 թ․ հունվարի 25-ին. Վերցված է 2013 թ․ հունվարի 19-ին.
3. ↑  ««Сюрреалиста», журнал мод». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
4. ↑  «Интервью с Пурой Лопес, журнал «Сюрреалиста», выпуск 55». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
5. ↑  «Досье Пуры Лопес на сайте Мода Испания». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
6. ↑  «Официальный сайт Школы Искусств Барейра». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
7. 1 2 3 4  «Fashion From Spain». Արխիվացված օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 18-ին.
8. ↑  «Официальный сайт школы Ars sutoria». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
9. ↑  «Стиль обуви от Пура Лопес - статья на Zapatosmarca.net». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
10. ↑  «Визитная карточка сайта компании». Արխիվացված օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 18-ին.
11. ↑  «Каталог предприятий Испании». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
12. ↑  «RealEventos.tv». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
13. ↑  «Статья об обуви Пура Лопес на HispaModa.com». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
14. ↑  «Обувь высшего класса, статья журнала Embelezzia». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
15. ↑  «Обувь-каблуки, испанский сайт моды». Արխիվացված օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 18-ին.
16. ↑  «Туфли Пура Лопес на сайте Женская обувь Испания-"Zapatos-Mujer.es». Արխիվացված օրիգինալից 2013 թ․ հունվարի 25-ին. Վերցված է 2013 թ․ հունվարի 19-ին.
17. ↑  «Туфли Пура Лопес на сайте Ideasparatuboda.es». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
18. ↑  «Дизайнер обуви Пура Лопес заявляет, что свадебные туфли для Летисии Ортис стало её важнейшим творением». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
19. ↑  «Бракосочетание принца Филипа с принцессой Летисией». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
20. ↑  «Свадебная обувь Пура Лопес». `{{cite web}}`: Invalid `|url-status=404` (օգնություն)(չաշխատող հղում)
21. ↑  «Интервью с Пурой Лопес, обувных дел мастером». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
22. ↑  «Пура Лопес, бизнесмен 2012 года». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
23. ↑  «журнал «Кутюр»: Пура Лопес открывает свой первый бутик в Риме». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
24. ↑  «Журнал «Sportwear International»: Шоу рум Пура Лопес открыт в Милане». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
25. ↑  «Статья о Пуре Лопес на Ofertasropa.com». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
26. ↑  «Пура Лопес обувает Пенелопу Крус в «Манолете»». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
27. ↑  «Туфли Пуры Лопес для Манолете». Արխիվացված օրիգինալից 2013 թ․ հունվարի 25-ին. Վերցված է 2013 թ․ հունվարի 19-ին.
28. ↑  «Знаменитости, которые носят обувь Пура Лопес». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
29. ↑  «Лиа Мишель и Пура Лопес». Արխիվացված օրիգինալից 2013 թ․ հունվարի 25-ին. Վերցված է 2013 թ․ հունվարի 19-ին.
30. ↑  «Ким Кардашян в туфельках Пура Лопес». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
31. ↑  «Летиция Ортис, принцесса моды». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.
32. ↑  «журнал «Мода и красота», Принцессе исполняется 39 лет». Արխիվացված օրիգինալից 2013 թ․ հունվարի 25-ին. Վերցված է 2013 թ․ ապրիլի 3-ին.

Արտաքին հղումներ
----------------

* Պաշտոնական կայք
* Լետիսիա Օրտիսն իր հասանիքին մտադիր է հագնել Պուրա Լոպեսի կոշիկներ(չաշխատող հղում)
* Պուրա Լոպեսը *Moda.ru* կայքում
* Պուրա Լոպեսի կենսագրությունն ու ընկերության պատմությունը Արխիվացված 2016-03-05 Wayback Machine
* Ալիկանտե գավառի ձեռնարկատերերի միությունը Պուրային ճանաչել է «տարվա լավագույն կին ձեռնարկատեր» Արխիվացված 2016-03-06 Wayback Machine
* Պուրա Լոպեսը «Իսպանիայի նորձևություն» հանդեսում

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Պուրա Լոպես** կատեգորիայում։ |